钦定古今图书集成/明伦汇编/闺媛典/第323卷 > 皇清五十六 > 蔡耀夏妻张氏
## 钦定古今图书集成/明伦汇编/闺媛典/第323卷 > 皇清五十六 > 蔡耀夏妻张氏

按《广州府志》：“张氏，东莞宪副一凤女孙，主事俌之女也。幼娴内则，习书史，归诸生蔡耀夏，为同知蔡圣诏冢妇。年二十四，夫亡，治家勤俭，事姑至孝。值兵燹，流离播迁，克保无恙。躬督耕织，以广先业。教二子，口授诗书。性慈奉佛，年五十八终。”